recursal/SuperWikiNEXT-32B huggingface dataset:
**קנישין** (בפולנית: **Knyszyn**) היא עיירה בצפון-מזרח פולין, 26 ק"מ מביאליסטוק.

היסטוריה
--------

עד 1569 הייתה העיר חלק מן הדוכסות הגדולה של ליטא ומ-1506 נחלתו של מיקולאי רדזיוויל (Mikołaj Radziwiłł) ומשפחתו. ב-1569 שויכה העיר לכתר הפולני. ב-1795, לאחר חלוקת פולין, הפכה העיר לנחלת פרוסיה. ב-1806 היא שויכה לאימפריה הרוסית. ב-1919 הוחזרה העיר לרפובליקה הפולנית השנייה. בעקבות הסכם ריבנטרופ–מולוטוב הועברה העיר לידי ברית המועצות ב-1939, ביוני 1941, במסגרת מבצע ברברוסה, נכבשה העיר על ידי כוחות גרמניה הנאצית. עם תום המלחמה הוחזרה העיר לשליטה פולנית.

תור הזהב של העיר היה בימי מלכותו של זיגמונט השני אוגוסט, שהקים במקום ארמון ובסיס ממנו יצא לציד ביערות האזור.

יהודי קנישין
------------

אנדרטה לזכר יהודי קנישין שנספו בשואה, בבית העלמין בחולון
במחצית השנייה של המאה ה-17 נכללה קנישין תחת צו איסור התיישבות יהודים ("Privilege of De Non Tolerandis Judaeis"), למרות שיהודים לא יכלו לגור בה הם סחרו בעיר ואט אט החלה להתקיים קהילה יהודית זעירה במקום. בשנת 1807 מנתה הקהילה כ-300 איש וצו אי-ההתיישבות חודש. 

קהילה יהודית של ממש התחילה להתגבש במקום בסביבות 1830 עם הקמת תעשיית טקסטיל על ידי יהודים וגרמנים. במפקד האוכלוסין של 1879 נמנו 1878 יהודים באוכלוסייה כללית של 3864 נפש (כמעט מחצית מהאוכלוסייה). בין שתי מלחמות העולם היו בקהילה מוסדות צדקה כ"ביקור חולים", חמש מסעדות כשרות, שתי חנויות מכולת כשרות ותשע מאפיות וסניפים של תנועות נוער ציוניות ואגודות ספורט כבית"ר ו"קדמה" (השומר הצעיר). ערב מלחמת העולם השנייה מנתה האוכלוסייה היהודית 1450 נפש מתוך כ-4000 תושבי העיירה, אך כמעט כל התעשייה והמסחר היו בידיים יהודיות.

ב-10 באוקטובר 1939 נכנסו כוחות גרמניים לעיירה וריכזו את היהודים בבית הכנסת כהכנה לשליחתם לגרמניה, אך שבוע לאחר מכן עברה העיירה לידי ברית המועצות (בעקבות הסכם ריבנטרופ–מולוטוב) והחיים נמשכו כסדרם. שואת יהודי קנישין החלה ביום שישי, 27 ביוני 1941, אז נכנסו כוחות גרמניים לעיירה במסגרת מבצע ברברוסה. אל העיר רוכזו עוד כ-500 מיהודי הסביבה, לא הוכרז גטו אבל על היהודים נכפה יודנראט. ב-2 בנובמבר 1942 כותרה העיר על ידי חיילים והיהודים רוכזו עם שחר בכיכר השוק ממנה הובלו בעגלות אל גטו ביאליסטוק, ממנו נשלחו לאחר מכן לטרבלינקה. יהודים שניסו לחמוק נורו. יהודים ספורים שרדו בזכות חסידי אומות העולם מתושבי העיירה.

קישורים חיצוניים
----------------

ויקישיתוף מדיה וקבצים בנושא **קנישין** בוויקישיתוף
* 

* אתר האינטרנט הרשמי של קנישין
* רקע על קנישין, כחלק מחומר הכנה למסע לפולין
* אנחנו, היהודים, מרכינים את ראשינו – בתודה, זכרונותיו של שמואל סורסקי שניצל בזכות חסיד אומות העולם
* קנישין (Knyszyn), באנציקלופדיה של הגטאות, באתר יד ושם
* יהודי קנישין (באנגלית)
* "קנישין", באתר השטעטל הווירטואלי
* לאורה קרגו, קנישין, **אנציקלופדיה של המחנות והגטאות** (כרך II, חלק A, עמ' 909–911), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* קנישין (פולין), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535624205171
* GND: 4593150-1
* LCCN: n98006659
* NARA: 10038040
* NKC: ge409465
* VIAF: 137382643
* WorldCat (עם VIAF): 137382643

 |
**רוברט סטרואס** (באנגלית: **Robert Strauss**;‏ 8 בנובמבר 1913 – 20 בפברואר 1975) היה שחקן קולנוע אמריקאי, מועמד פרס אוסקר לשחקן המשנה הטוב ביותר לשנת 1953 על תפקידו בסרט "סטלאג 17".

ביוגרפיה
--------

לפני שזכה להצלחה כשחקן עבד סטראוס כאיש מכירות וכמלצר מזמר.
סטראוס החל את דרכו בתעשיית הסרטים בקומדיות "היזהר מלח" "ג'ק המקפץ" לצד הצמד הקומי המצליח מרטין ולואיס (דין מרטין וג'רי לואיס), לצידם הופיע גם בסרט "כסף מהבית".
סטראוס זכה לפריצה הגדולה שלו בשנת 1953 בזכות הופעתו בדרמת המלחמה של בילי ויילדר "סטלאג 17" בתור אסיר המלחמה סניסלאס קסאבה, תפקיד עליו היה מועמד סטראוס לפרס אוסקר לשחקן המשנה הטוב ביותר.

המועמדות לאוסקר לא הזניקה את סטראוס למעמד של שחקן מוביל לאורך שנות ה-50 והוא השתלב בתפקידי משנה בסרט המלחמה של רוברט אולדריץ' "התקף!" בתור סמל ברנסטיין ובדרמות "הגשרים בטוקו- רי" בתפקיד ביר בארל, "האיש בעל זרוע הזהב" בתור זירו שאוויפקה לצידו של פרנק סינטרה, ו"חטא על סף ביתך".
את הופעותיו האחרונות כשחקן קולנוע ערך סטראוס בסרט הבדיוני אפוקליפטי "הנוח" בפקיד נח, בסרטו של ג'רי לואיס "תכשיטי המשפחה" ובסרטיו של אלביס פרסלי "נערות! נערות! נערות!" ו"פרנקי וג'וני".

לסטראוס היו שישה ילדים מגרושתו השחקנית אודרי סטראוס ומאשתו השנייה דב ורג'יניה. סטראוס מת ב-20 בפברואר 1975 משבץ בביתו שבניו יורק כשהוא בן 61.

פילמוגרפיה
----------

* היזהר מלח (1951)
* ג'ק המקפץ (1952)
* סטלאג 17 (1953)
* הנה הבנות באות (1953)
* אקט של אהבה (1953)
* כסף מהבית (1953)
* הילד האטומי (1954)
* גשרי טוקו רי (1954)
* חטא על סף ביתך (1955)
* האיש בעל זרוע הזהב (1955)
* התקף! (1956)
* אני, מאפיונר (1958)
* אדון הטרור (1959)
* ליל אבנר (1959)
* תעיר אותי כשזה נגמר (1960)
* סמוך על ארצ'י (1961)
* נערות! נערות! נערות! (1962)
* דירת הפגישות (1965)
* תכשיטי המשפחה (1965)
* פרנקי וג'וני (1966)

קישורים חיצוניים
----------------

ויקישיתוף מדיה וקבצים בנושא **רוברט סטראוס** בוויקישיתוף

* רוברט סטראוס, במסד הנתונים הקולנועיים IMDb (באנגלית)
* רוברט סטראוס, באתר AllMovie (באנגלית)
* רוברט סטראוס, במסד הנתונים הקולנועיים KinoPoisk (ברוסית)
* רוברט סטראוס, באתר MusicBrainz (באנגלית)
* רוברט סטראוס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452437705171
* BNE: XX1481868
* BnF: cb140446098 (data)
* GND: 1206669519
* ICCU: UBOV351304
* ISNI: 0000 0001 1803 8451
* LCCN: n85067143
* MusicBrainz: f0445711-0741-4e09-8e89-c2031afd8918
* VIAF: 7589542
* WorldCat: lccn-n85067143

 |
**יוסי גבני** (נולד ב-4 בינואר 1982) הוא קומיקאי וסטנדאפיסט ישראלי.

ביוגרפיה
--------

גבני נולד וגדל בבת ים, למד באורט הבונים בעיר במגמת תקשורת. בצה"ל שירת בסטי"לים, ולאחר מכן שירת בתור מפקד קורס קשר ימי בבה"ד חיל הים.

קריירה
------

גבני התפרסם לראשונה בתוכנית המציאות "האקדמיה לצחוק" ששודרה בערוץ 2 בשנת 2004. בתחרות היה חלק מהצמד "יוסי וטירן" (יחד עם טירן ביבי). יוסי וטירן הגיעו לגמר התוכנית וסיימו במקום השני. לאחר התוכנית, במקביל להופעות בצמד, למד קופירייטינג והיה קופירייטר בנפתלי-אברהם, זרמון גולדמן, ויהושע\TBWA. ב-2006 פורק הצמד "יוסי וטירן" וב-2007 החל גבני להתנסות בסטנדאפ לבדו.

בתחילת דרכו הופיע במספר תוכניות טלוויזיה כגון "עובר כל גבול", "ערב אדיר" ועוד.

בין בשנים 2012–2014 הופיע בשלוש העונות של תוכנית הטלוויזיה "מחוץ לחוק" המשודרת בערוץ הוט קומדי סנטרל.

בשנת 2014 החל להופיע כסטאנדפיסט בתוכנית הילדים "הצחוקיה" המשודרת בערוץ ניקלודיאון.

בתחילת 2015 הקים גבני יחד עם גיורא זינגר ועומר בורשטיין את צוות "בערך", צוות קומי שמפיק סרטונים מצחיקים ברשת.

ב-2016 הוביל ביחד עם חברי הצוות הקומי "בערך", קמפיין אינטרנטי של "ספרייט".

ב-2018 עלתה לאוויר הקומדיה ״קיסריה אקספרס״ אותה כתב ויצר גבני יחד עם שותפיו ליצירות עומר בורשטיין וגיורא זינגר, והם משחקים שם בתפקידים ראשיים יחד עם אסף אטדגי.

חיים אישיים
-----------

גבני נשוי לכרמל ואב לבן ובת. מתגורר בגבעתיים.

קישורים חיצוניים
----------------

ויקישיתוף מדיה וקבצים בנושא **יוסי גבני** בוויקישיתוף
* 

* אתר האינטרנט הרשמי של יוסי גבני
* יוסי גבני, ברשת החברתית פייסבוק

* יוסי גבני, במיזם "אישים" לתיעוד היצירה הישראלית

* יוסי גבני, במסד הנתונים הקולנועיים IMDb (באנגלית)
* יוסי גבני בפודקאסט "מאחורי כל צחוק" של אלדד שטרית, 25 ביוני 2018
**מיכאל טוכפלד** (נולד ב-1952) הוא עיתונאי ושדרן רדיו וטלוויזיה.

ביוגרפיה
--------

טוכפלד לימד אנגלית ותקשורת בישיבת בני עקיבא נחלים. את דרכו העיתונאית החל בתוכנית "יומן מורשת" ברשת א' של קול ישראל. בהמשך עבד במשך כשבע-עשרה שנים ברשת ב של קול ישראל כמגיש, עורך, כתב בכנסת וכתב לענייני משפט ודתות. במקביל היה בעל טור פרשנות פוליטית בעיתון מקור ראשון ובעל טור ראיונות פוליטי קבוע.

מאז הקמתו של ערוץ הכנסת ב-2004 ועד 2009 שימש בו כמגיש תוכניות ומשדרי חדשות, בעיקר אולפן פתוח ששודרה מדי יום חול בשעה 14:00 וכן את המהדורה המרכזית. בשנת 2011 עמד בראש מחלקת החדשות ברדיו קול חי במשך שבעה חודשים. הגיש תוכנית שבועית ברדיו גלי ישראל והיום הוא כתב ופרשן ב-מקור ראשון.

בשנת 2022 יצא לאור הרומן הראשון של טוכפלד- "תיקון" בהוצאת ידיעות ספרים.

טוכפלד מתגורר בפתח תקווה, נשוי לדבורה ואב לארבעה: מתי טוכפלד, הכתב הפוליטי של ישראל היום; הרב איתי טוכפלד, ר"מ עתודאים במרכז האקדמי לב ירושלים; אריאל טוכפלד, מהנדס תעשייה וניהול ויהונתן טוכפלד, מבעלי משרד הפרסום הדיגיטלי "42".

קישורים חיצוניים
----------------

ויקישיתוף מדיה וקבצים בנושא **מיכאל טוכפלד** בוויקישיתוף
* התוכנית "פעמיים הפוך" עם מיכאל טוכפלד ומגיש אורח נוסף, באתר פייסבוק ו"גלי ישראל"

הערות שוליים
------------

1. ↑  אבנר הופשטיין, זהות כפולה, באתר העין השביעית, 1 ביולי 1998
2. ↑  אלכסנדר כץ, מינוי חדש ב'רדיו קול חי': העיתונאי מיכאל טוכפלד יהיה ראש מחלקת חדשות, באתר אייס
3. ↑  אלעד נבו, מותח קווים, באתר ישראל היום, 8 באוגוסט 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007435692705171
* VIAF: 67148874708249622418
* WorldCat (עם VIAF): 67148874708249622418

 |
**קתרינה רמיני סקורסון** (באנגלית: **Caterina Reminy Scorsone**; נולדה ב-16 באוקטובר 1981) היא שחקנית קנדית. ידועה בעיקר מתפקידיה בטלוויזיה בסדרת הדרמה "נעדרים" (2003–2006) בתפקיד ג'סיקה מסטריאני, ובתפקיד אמיליה שפרד בסדרת הדרמה הרפואית של ABC, "האנטומיה של גריי", ובסדרת הבת שלה, "מרפאה פרטית". ובשנת 2019 השתתפה בתפקיד אורח בסדרת הבת השנייה של האנטומיה "תחנה 19"

ביוגרפיה
--------

סקורסון נולדה בטורונטו, אונטריו, קנדה והיא הבת האמצעית במשפחה, אביה, אנטוניו ברונו סקורסון הוא עובד סוציאלי, ואימה, סוזאן רוזל סקורסון היא אנתרופולוגית חברתית. היא גדלה כקתולית. אחת מאחיותיה הגדולות היא השחקנית פרנצ'סקה סקורסון. היא למדה באקדמיה לאומנות על שם הקרדינל קרטר, שם היא כיכבה במחזה "אוקלהומה!" ובהפקות נוספות. כמו כן, למדה בבית הספר האלטרנטיבי "Subway Academy II".

היא למדה באוניברסיטת טורונטו ספרות ופילוסופיה וסיימה את לימודיה ב-2005.

בשנת 2017, חשפה במסגרת הקמפיין metoo# שהוטרדה על ידי ג'יימס טובאק .

קריירה
------

הופעות הטלוויזיה הראשונות של סקורסון היו בתפקיד כתבות אורח קבועות בתוכנית הילדים הקנדית, "מר דרס-אפ" (DressUp), החל מהיותה בת 8. בשנת 1998, היה לה תפקיד בתוכנית הרדיו של CBC בשם "פגי דלאני" (Peggy Delany). סקורסון גילמה את הילדה בת החמש עשרה שבאה מוונקובר כדי להישאר עם אמא שלה. בשנת 1998 שיחקה בסרט הטלוויזיה האמריקאי "מצילים: סיפורי אומץ: שתי משפחות" לצד דריל האנה. 

פריצת הדרך של סקורסון הייתה בסדרה "נעדרים" (2003–2006) בתפקיד ג'סיקה מסטריאני, צעירה שרואה חזיונות של אנשים נעדרים, אחרי שג'סיקה הצילה כמה נעדרים, היא הצטרפה ל-FBI, שם הוקמה לה יחידה מיוחדת למציאת אנשים נעדרים.

בשנת 2009, היא גילמה את אליס המילטון במיני סדרה "אליס".

היא הופיעה בעונה השביעית של "האנטומיה של גריי" בתפקיד אמיליה שפרד, אחותו של דרק. לאחר מכן בשנת 2010 היא הצטרפה לסדרה "מרפאה פרטית" כאשר היא משחקת את אותה הדמות, והפכה למשתתפת קבועה החל מהעונה הרביעית של הסדרה.

בשנת 2014, היא חזרה לסדרה "האנטומיה של גריי" בתפקיד אורח. במהלך העונה ה-11, הפכה למשתתפת קבועה בסדרה. באותה שנה שיחקה בסרט הקולנוע "איש נובמבר".

קישורים חיצוניים
----------------

ויקישיתוף מדיה וקבצים בנושא **קתרינה סקורסון** בוויקישיתוף
* 

* אתר האינטרנט הרשמי של קתרינה סקורסון
* קתרינה סקורסון, ברשת החברתית אקס (טוויטר)

* קתרינה סקורסון, ברשת החברתית אינסטגרם

* קתרינה סקורסון, במסד הנתונים הקולנועיים IMDb (באנגלית)

* קתרינה סקורסון, באתר Rotten Tomatoes (באנגלית)

* קתרינה סקורסון, במסד הנתונים הקולנועיים KinoPoisk (ברוסית)

הערות שוליים
------------

1. ↑  "כוכבת "האנטומיה של גריי": ג'יימס טובאק הטריד אותי מינית". *mako*. 2017-11-01. נבדק ב-2018-01-16.
2. ↑  Michael Ausiello (2010-03-02). "'Grey's'/'Private' exclusive: Meet Derek's kid sister!". Entertainment Weekly. אורכב מ-המקור ב-2010-10-25. נבדק ב-2010-10-03.
3. ↑  Natalie Abrams (2010-07-21). "Exclusive: Private Practice Promotes Caterina Scorsone to Series Regular". tvguide.com. נבדק ב-2010-10-03.
4. ↑  "'Grey's Anatomy' Ups Caterina Scorsone to Regular for Season 11". Hollywood Reporter. 2014-06-23. נבדק ב-2014-06-27.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16706397p (data)
* ISNI: 0000 0000 5039 4184
* LCCN: no00085996
* NTA: 326167706
* VIAF: 4481373
* WorldCat: lccn-no00085996

 |
**רונדה פלמינג** (באנגלית: **Rhonda Fleming** ;‏10 באוגוסט 1923 - 14 באוקטובר 2020) הייתה שחקנית קולנוע וטלוויזיה וזמרת אמריקאית. התפרסמה בעיקר במערבונים, סרטי פילם נואר וסרטי הרפתקאות בשנות ה-40 ושנות -50.

ביוגרפיה
--------

נולדה בהוליווד-1923 בשם מרילין לואיס, צעירה בין שתי הבנות של הדוגמנית והשחקנית אפי גרהם וסוכן הביטוח הרולד שברטון לואיס. ב-1941 סיימה את בית הספר התיכון בבברלי הילס בו הופיעה בהצגות תלמידים. סוכן שחקנים וצייד כישרונות הבחין בנערה הג'ינג'ית היפה והמוכשרת, שינה את שמה לרונדה פלמינג וסידר לה חוזה אצל דייוויד סלזניק.

תפקידה הרציני הראשון היה בסרטו של אלפרד היצ'קוק "בכבלי השכחה" בו שיחקה נערה מאושפזת במוסד פסיכיאטרי ומטופלת על ידי פסיכיאטרית אותה מגלמת אינגריד ברגמן.

ב-1949 שיחקה בסרט "יאנקי בחצר המלך ארתור" לצידו של בינג קרוסבי. בסרט גם שרה וזה היה סרטה הראשון בצבעי טכניקולור. הצבעים האלה הפכו אותה פופולרית בגלל עיניה הירוקות, שערה הלוהט ופניה החלקים. היא כונתה "מלכת הטכניקולור" בדומה למורין או'הרה.

היא שיחקה ב-46 סרטים לצידם של שחקנים ידועים כמו ברט לנקסטר, קירק דאגלס, צ'רלטון הסטון, רונלד רייגן ועוד.

היא הופיעה גם בסדרות טלוויזיה כמו ספינת האהבה, מקמילן ואשתו, רד סקלטון שואו, דיק פאוול שואו ועוד.

היא גם שרה והוציאה שני אלבומים: שירי גוספל ושירי אהבה קלאסים בשם "רונדה".

לרונדה פלמינג יש כוכב בשדרת הכוכבים של הוליווד. וכוכב דקל זהב בשדרת הכוכבים בפאלם ספרינגס.

חיים אישים
----------

פלמינג הייתה נשואה שש פעמים. התגרשה ארבע פעמים והתאלמנה פעמים. בעל החמישי, המפיק טד מאן היה יהודי והיא קבורה לידו בחלק היהודי של בית הקברות הילסייד ממוריאל פארק.

מבעלה הראשון תומאס ליין, היה לה בן אחד, קנת ליין יליד 1941. ממנו היו לה שתי נכדות, ארבעה נינים ושני בני נינים.

פילמוגרפיה חלקית
----------------

* מאז שהלכת (1943)
* בכבלי השכחה (1945)
* "בסחור המעלות" (The Spiral Stairecase) (1946)
* "סיפור מהעבר" (Out of the Past) (1947)
* יאנקי בחצר המלך ארתור" (1949)
* "המאהב הגדול" (1949)
* "פוני אקספרס" (1953)
* דו-קרב באו. קיי. קוראל (1957)
* "סיפורו של באסטר קיטון (1957)
* "הביתה לפני החשיכה" (1958)

קישורים חיצוניים
----------------

* 

* אתר האינטרנט הרשמי של רונדה פלמינג (באנגלית)
* ויקישיתוף מדיה וקבצים בנושא **רונדה פלמינג** בוויקישיתוף
* רונדה פלמינג, באתר find a grave
* רונדה פלמינג באתר דרייבאין

* רונדה פלמינג, במסד הנתונים הקולנועיים IMDb (באנגלית)

* רונדה פלמינג, באתר AllMovie (באנגלית)

* רונדה פלמינג, במסד הנתונים הקולנועיים KinoPoisk (ברוסית)

* רונדה פלמינג, באתר MusicBrainz (באנגלית)

* רונדה פלמינג, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007344400505171
* BIBSYS: 14015259
* BNE: XX1458848
* BnF: cb138939768 (data)
* GND: 1062397088
* ICCU: UBOV682619
* ISNI: 0000 0000 5938 8960
* LCCN: n88034927
* MusicBrainz: e09377ee-47c3-434c-8d65-8f9361968dcf
* NKC: xx0161861
* NLK: KAC2020O2636
* SNAC: w6v70dtq
* SUDOC: 059709383
* VIAF: 64191646
* WorldCat: lccn-n88034927

 |
עקומת ההארה של משתנה γ בקסיופאה דשובה (δ בעקרב)
**כוכב משתנה מסוג γ בקסיופאה** או בקיצור **משתנה γ בקסיופאה** (באנגלית: **γ Cassiopeiae variable**) הוא כוכב משתנה המתאפיין בכך שבהירות נראיתו משתנה באופן לא מחזורי ופתאומי בסדר גודל של בין מספר עשיריות דרגת בהירות ועד לשתי דרגות. הסיבה לשינויים בבהירות הם זריקה של חומר מאזור קו המשווה של הכוכב אל דיסקה המקיפה אותו כתוצאה ממהירות סיבוב גבוהה של הכוכב על צירו.

תכונות
------

משתני γ בקסיופאה הם כמעט תמיד תת-ענקים כחולים מסוג ספקטרלי B שמציגים ספקטרום פליטה (בדרך כלל של מימן מיונן H II). כוכבים אלה הם בעלי מסה של 20-10 מסות שמש שנמצאים בשלבי סיום היתוך המימן שבליבתם להליום ומתחילים בתהליך של התנפחות והפיכה לענקים. כוכבים אלה מסתובבים על צירם במהירות גבוהה של 400-200 קילומטר בשנייה וכתוצאה מכך ומתהליך ההתנפחות, נזרק חומר מאזור קו המשווה של הכוכב ויוצר דיסקה המקיפה את הכוכב. הטמפרטורה של כוכבים מסוג ספקטרלי B נעה בין 10,000 ל-30,000 קלווין וכתוצאה ממנה חלק ניכר מקרינת הכוכב היא בתחום העל-סגול. קרינה זו מייננת את החומר בדיסקה ויוצרת את קווי הפליטה האופייניים לכוכבים אלה. אירועים אלו של זריקת חומר מפני הכוכב אל הדיסקה גורמים להתנגשויות שמחממות את החומר שבדיסקה וכתוצאה מכך בהירות הכוכב עולה. עם התקררות החומר ושקיעתו בחזרה אל פני הכוכב הבהירות יורדת חזרה ואיתה נחלשים קווי הפליטה. אירועים אלה אינם צפויים ולכן השינויים בבהירות הם חסרי מחזוריות ופתאומיים.

משתני γ בקסיופאה בולטים
-----------------------

* γ בקסיופאה עצמו משתנה בין דרגות בהירות 1.6 ו-3
* דשובה (δ בעקרב) משתנה בין דרגות בהירות 1.6 ו-2.3
* κ בכלב גדול משתנה בין דרגות בהירות 3.4 ו-4
* δ בקנטאור משתנה בין דרגות בהירות 2.5 ו-2.65
* η בקנטאור משתנה בין דרגות בהירות 2.3 ו-2.4
* פלאיונה משתנה בין דרגות בהירות 4.8 ו-5.5

קישורים חיצוניים
----------------

ויקישיתוף מדיה וקבצים בנושא **משתנה גמא בקסיופאה** בוויקישיתוף

הערות שוליים
------------

1. ↑  E. Pollmann, W. Vollmann & G. W. Henry: Long-term monitoring of Hα emission strength and photometric V magnitude of γ Cas, Information Bulletin on Variable Stars, No. 6109, #1 (2014)
**רוברט וול** (באנגלית: **Robert Wuhl**; נולד ב-9 באוקטובר 1951) הוא שחקן קולנוע, קומיקאי ותסריטאי יהודי- אמריקאי. התפרסם בזכות תפקידיו בסרטים "באטמן", "בוקר טוב, וייטנאם" ו"מעריצה צמודה".
וול זכה בשני פרסי אמי ביחד עם בילי קריסטל על כתיבתם לטקסי האוסקר של השנים 1991 ו-1992.

חייו
----

וול נולד בעיירה יוניון שבניו ג'רזי למשפחה יהודית, למד דרמה ב"אוניברסיטת יוסטון".
החל את דרכו בתעשיית הבידור כקומיקאי ובקומדיית הנעורים "אבירי הוליווד" לפני שהתגלה בדרמת המלחמה הקומית "בוקר טוב, וייטנאם", בה שיחק בתפקיד מרטי דרייויץ' ובקומדיית הספורט "מעריצה צמודה" בתפקיד לארי הוקאט.
ב-1989 שיחק וול בשובר הקופות המצליח של טים ברטון "באטמן" בתור העיתונאי אלכסנדר נוקס, דמות אשר שב לגלם כהופעת קמאו בקרוסאובר "המשבר בעולמות האינסופיים" של יקום החץ.

זכה להצלחה רבה כתסריטאי לאחר שכתב ביחד עם בילי קריסטל את התסריט לטקסי האוסקר, עבודה זו זיכתה את וולף בשני פרסי אמי.
בהמשך דרכו כשחקן הופיע לצדם של רוברט דה נירו בהפקתו "פילגש" וטומי לי ג'ונס בדרמת הספורט "קוב" בתפקיד סופר ספרי הספורט אל סטאמפ.
וול ביים, כתב, הפיק וכיכב בתפקיד הראשי במשך שש שנים בקומדיית המצבים "ארליס" לצידה של סנדרה או.

וול נשוי לשחקנית ברברה קפלי.

קישורים חיצוניים
----------------

ויקישיתוף מדיה וקבצים בנושא **רוברט וול** בוויקישיתוף

* רוברט וול, במסד הנתונים הקולנועיים IMDb (באנגלית)
* רוברט וול, באתר AllMovie (באנגלית)
* רוברט וול, במסד הנתונים הקולנועיים KinoPoisk (ברוסית)
* רוברט וול, באתר MusicBrainz (באנגלית)
* רוברט וול, באתר Discogs (באנגלית)
* רוברט וול, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007379308905171
* BNE: XX1794476
* BnF: cb142402593 (data)
* GND: 1017831327
* ISNI: 0000 0001 2142 5655
* LCCN: no2001059758
* MusicBrainz: a21d80ef-9ca0-431b-aa96-b5aba209462c
* NTA: 216197198
* SNAC: w6vr5xnr
* SUDOC: 149847874
* VIAF: 571149196542874792282
* WorldCat (עם VIAF): 571149196542874792282

 |
**רוברט קזינסקי** (באנגלית: **Robert Kazinsky**;‏ 18 בנובמבר 1983) הוא שחקן ודוגמן יהודי-בריטי, המוכר בזכות תפקידיו בסדרות "איסטאנדרס", "דם אמיתי "ובסרט "פסיפיק רים".

ביוגרפיה
--------

נולד בשם **רוברט ג'ון אפלבי** בעיירה הייוורדס הית' שבמערב סאסקס, דרום-מזרח אנגליה, בנם של פיליס ופול אפלביי. הוא יהודי ממוצא פולני ורוסי ואף דובר עברית. למד משחק ב"בית ספר ג'ולידפורד למשחק" שבמחוז סארי והשתמש בשמו האמצעי של סבו "קזינסקי" כשם הבמה שלו.

קזינסקי התגלה בשנת 2006 באופרת הסבון הבריטית "איסטאנדרס", על תפקידו בסדרה בתור הברמן שון סלייטר זכה להערכה רבה בבריטניה.

בשנת 2013 הופיע קזינסקי לראשונה בקריירה בשובר קופות, "פסיפיק רים" של גיירמו דל טורו בתור טייס הייגר צ'אק הנסן. בנוסף שיחק בעונה השישית של סדרת הערפדים "דם אמיתי" בתפקיד הערפד מקלין וורלאוו.

בשנת 2015 שיחק בקומדיה המצליחה "מרדף לוהט" בכיכובן של ריס וית'רספון וסופיה ורגרה.

פילמוגרפיה
----------

* זנבות אדומים (2012)
* פסיפיק רים (2013)
* מרדף לוהט (2015)
* סירנה (2015)
* וורקראפט: ההתחלה (2016)
* ספיבק (2018)
* קפטן מארוול (2019)
* האיש האפור (2022)

### טלוויזיה

* הזדמנות שנייה (2016)
* רוחות ביירות (2023)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רוברט קזינסקי** |

* 

* רוברט קזינסקי, במסד הנתונים הקולנועיים IMDb (באנגלית)

* רוברט קזינסקי, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 3382 2543
* LCCN: no2013132320
* NKC: xx0217050
* VIAF: 305857166
* WorldCat: lccn-no2013132320

 |
**המשבר הפיננסי האסיאתי** התחיל ביולי 1997, פגע בחלקים נכבדים מאסיה והתרכז בעיקר במדינות דרום-מזרח אסיה. המשבר העלה חששות כי הוא יתרחב ויגרום למשבר פיננסי עולמי.

התפתחות המשבר
-------------

המשבר התחיל בתאילנד עם קריסתו של הבאט התאילנדי בעקבות החלטת ממשלת תאילנד להפסיק הצמדתו של הבאט לדולר ולתת לבאט להיסחר בשוק החופשי, לאחר מאמצים מקיפים כדי לתמוך בו מול משבר פיננסי חמור שבחלקו היה מונע על ידי שוק הנדל"ן. באותו זמן, לתאילנד היה חוב חיצוני שהפך את המדינה לפושטת רגל בפועל עוד לפני קריסת המטבע שלה. עם התפשטות המשבר, רוב המדינות בדרום מזרח אסיה ראו גם הן את שערי המטבעות והמניות שלהן צונחים, כמו גם מחירי נכסים אחרים, בד בבד עם עלייה תלולה ומדאיגה של החוב הפרטי.

יחס החוב החיצוני לתוצר מקומי גולמי עלה מ-100% ל-167% בארבע הכלכלות הגדולות ב-ASEAN בשנת 1993–1996, ואז זינק מעבר ל-%180 במהלך המשבר.

למרות שרוב הממשלות באסיה היו לכאורה מבוססות על המדיניות הפיסקלית, יזמה קרן המטבע הבינלאומית (IMF) תוכנית של 40 מיליארד דולר על מנת לייצב את המטבעות של קוריאה הדרומית, תאילנד ואינדונזיה - הכלכלות שנפגעו קשה במיוחד על רקע המשבר. למרות זאת, המאמצים לבלום את המשבר הכלכלי העולמי לא תרמו הרבה כדי לייצב את המצב המקומי באינדונזיה. לאחר 30 שנים בשלטון, הנשיא סוהארטו נאלץ להתפטר ב-21 במאי 1998 בעקבות מהומות שפרצו עקב עליית המחירים החדה שנגרמה בגלל פיחות דרסטי של הרופיה האינדונזית.

הצמיחה בפיליפינים צנחה כמעט לאפס בשנת 1998. רק סינגפור וטאיוואן נראו מבודדות יחסית מהמשבר, למרות ששתיהן ספגו מכה רצינית, טאיוואן בשל גודלה וסינגפור בשל מיקומה הגאוגרפי בין מלזיה ואינדונזיה. עם זאת, בשנת 1999 האנליסטים ראו סימנים שכלכלות באסיה החלו להתאושש.

נפגעים עיקריים
--------------

תאילנד, אינדונזיה וקוריאה הדרומית היו לנפגעות הראשיות. הונג קונג, מלזיה, הפיליפינים ולאוס נפגעו גם הן משמעותית. סין, הודו, טיוואן, סינגפור, וייטנאם ומדינות נוספות נפגעו גם הן - אומנם לא בצורה ישירה אבל על ידי אובדן אמון בשווקים וביקושים נמוכים.

טיפול במשבר
-----------

הטיפול במשבר נעשה על ידי "עסקת חבילה" בין המדינות במשבר לבין קרן המטבע הבינלאומית. קרן המטבע הלוותה הלוואות דולריות גדולות לאותן מדינות בתנאי חד משמעי על פיו עליהן להתחייב: להקטין הוצאות ממשלתיות, לעלות ריבית, לאפשר לבנקים ולעסקים לקרוס ולנסות ולשמור על ערך המטבע שלהן.

הדרישה של קרן המטבע להקטנת הצריכה במדינות הנפגעות, גרמה להקטנת הביקושים בכל האזור שכן המדינות סחרו ביניהן. כאשר תאילנד הקטינה ביקושיה ממלזיה למשל, אז גם זו נפגעה. פרופסור ג'וזף שטיגליץ כינה תופעה זו "רושש גם את שכניך".

התפשטות המשבר אל מחוץ לאסיה
---------------------------

צמצומי הביקושים וחוסר הביטחון בשווקים הובילו לירידת מחיר הנפט עד ל 8$ לחבית. רוסיה, שכלכלתה נשענת עד היום על ייצוא חומרי גלם כגז טבעי ונפט, נפגעה קשות בשל ההשפעה הישירה של מחירי הנפט וגם בשל ההשפעות העקיפות של המשבר האסיאתי - מה שהוביל למשבר הרובל באוגוסט 1998.

כלכלות כל העולם כמעט הואטו בצורה משמעותית אם כי המשבר פגע בהן פחות מאשר המדינות הנ"ל.

|  |  |
| --- | --- |
| בקרת זהויות עריכת הנתון בוויקינתונים | 
* GND: 7509100-8

 |
**רולו ויקס** (באנגלית: **Rollo Weeks**; נולד ב-20 במרץ 1987) הוא שחקן בריטי.

ביוגרפיה
--------

ויקס נולד בצ'יצ'סטר שבמערב סאסקס. הוא בנם של רובין וסוזן ויקס והאח הצעיר של השחקניות האניסאקל ופרדיטה ויקס. הוא למד בבתי הספר למשחק של תיאטרון סילביה יאנג וב"סטאו סקול".

הופעת הבכורה של ויקס בסרט קולנוע הייתה בשנת 2000 ב-"The Little Vampire" בבימויו של אולריק אדל. על הופעתו בסרט היה ויקס מועמד לפרס השחקן הצעיר. ב-2003 הופיע בסרט "נערה עם עגיל פנינה" וב-2004 שיחק בדרמה "The Queen of Sheba's Pearls". ב-2006 הופיע בתפקיד ראשי בדמות אדון הגנבים / סקיפיו בסרט "אדון הגנבים", המבוסס על הרומן "מלך הגנבים" מאת קורנליה פונקה ובבימויו של ריצ'רד קלאוס. ויקס הופיע גם בתוכנית טלוויזיה אחדות. ב-1998 שיחק בתפקיד לורד לואיס וילטון בסדרת הדרמה "Berkeley Square", וב-1993 הופיע בדמות ג'וזף במיני-סדרה "Goggle-Eyes". ב-2009 שיחק ויקס בספיישל "Blood in the Water" של התוכנית "Shark Week". עוד ב-2009 הופיע בתפקיד גווידו בסרט "Chéri". ב-2010 לוהק לתפקיד ג'ייקוב בדרמה הקומית "Booked Out" על חייהם של דיירים בשיכון ישן.

עוד גילם ויקס את דמותו של הנסיך ג'ורג' הצעיר בסרטו של סטיבן פוליאקוף "הנסיך האבוד" אודות אחיו הצעיר ג'ון שהיה חולה באפילפסיה והוסתר מעיני הציבור.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 |  | Goggle Eyes | ג'וזף |  |
| 1995 | לב אמיץ | Braveheart | ילד בהמון |  |
| 1998 |  | Berkeley Square | לורד לואיס וילטון |  |
| 2000 |  | The Little Vampire | רודולף סקוויל-בא |  |
| 2001 | אטילה | Attila | אטילה הצעיר |  |
| 2003 | הנסיך האבוד | The Lost Prince | ג'ורג' | מיני-סדרה |
| 2003 | נערה עם עגיל פנינה | Girl with a Pearl Earring | פרנס |  |
| 2004 |  | George and the Dragon | רין (Wryn) |  |
| 2004 |  | The Queen of Sheba's Pearls | ג'ק |  |
| 2006 | אדון הגנבים | The Thief Lord | סקיפיו מסימו |  |
| 2009 |  | Chéri | גווידו |  |
| 2009 |  | Blood in the Water: 2 | אלברט או'הרה |  |
| 2012 |  | Booked Out | ג'ייקוב |  |

קישורים חיצוניים
----------------

* רולו ויקס, ברשת החברתית אקס (טוויטר)
* רולו ויקס, במסד הנתונים הקולנועיים IMDb (באנגלית)
* רולו ויקס, באתר AllMovie (באנגלית)
* רולו ויקס, במסד הנתונים הקולנועיים KinoPoisk (ברוסית)

הערות שוליים
------------

1. ↑  The Thief Lord (2006) at the Internet Movie Database

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061736873
* ISNI: 0000 0000 4276 9206
* LCCN: no2006059979
* VIAF: 12060898
* WorldCat: lccn-no2006059979

 |
**רם נהרי** (נולד ב-12 במאי 1970) הוא במאי, תסריטאי ויוצר טלוויזיה ישראלי.

ביוגרפיה
--------

נהרי נולד ברמת גן לאם פסיכולוגית ולאב כימאי. בהיותו בגיל שלוש עברה משפחתו לארצות הברית למשך שנתיים, בעקבות הקריירה האקדמית של הוריו. עם שובה ארצה התגוררה המשפחה ברמת השרון.

בוגר תיכון אלון במגמת קולנוע.

בוגר החוג לקולנוע וטלוויזיה באוניברסיטת תל אביב.

נהרי כתב וביים את סרט הטלוויזיה "כוכב זורח מעל הלב" יחד עם תמר מרום בשנת 2001. הסרט, בכיכובם של אילנה ברקוביץ', דאנה איבגי ואסי כהן העוקב אחר ימיהם האחרונים של חבורת צעירים לפני גיוסם לצה"ל, זכה להצלחה רבה.

לאורך השנים שימש נהרי בערוץ 24 כמנהל אמנותי ובזכיינית ערוץ 2, קשת. בשנת 2003 יצר את סדרת האנימציה "היפשושיות" בערוץ 24, בה מככבות דמויותיהן ההומוריסטיות של שושנה דמארי ויפה ירקוני בדיבובה של חנה לסלאו.

בשנת 2004 ביים את סדרת הטלוויזיה "אהבה זה כואב", יחד עם הכותבים דנה מודן ושבי גביזון. בסדרה, הופיעה מודן עצמה, לצד אסי כהן, עמי סמולרצ'יק ודורית בר-אור. הסדרה נחלה הצלחה, וזכתה בפרס האקדמיה לטלוויזיה 2004. שנה לאחר מכן, ביים יחד עם התסריטאית תמר מרום את "אמא'לה" בכיכובה של אורנה בנאי. הסדרה זכתה לשבחים ונהרי בפרס האקדמיה לטלוויזיה.

סרטו "אל תשכחי אותי" זכה בשלושה פרסים בפסטיבל הסרטים בטורינו, נובמבר 2017: פרס הסרט הטוב ביותר, פרס השחקנית המצטיינת (מון שביט), ופרס השחקן המצטיין (ניתאי גבירץ). הסרט יצא לאקרנים בישראל בקיץ 2019.

בשנת 2018 ביים את סדרת הטלוויזיה "ככה זה", בה כיכבו אסי כהן ודנה מודן. הסדרה המשיכה לעונה שנייה.

נהרי אב לשני בנים בהורות משותפת עם מיכל ויניק. מתגורר בתל אביב.

קישורים חיצוניים
----------------

* רם נהרי, במיזם "אישים" לתיעוד היצירה הישראלית
* רם נהרי, במסד הנתונים הקולנועיים IMDb (באנגלית)
* רם נהרי, באתר "אידיבי", מאגר הידע העברי לקולנוע ישראלי ועולמי
* רוני דורי, התרוממות נפש, באתר עכבר העיר, 12 באוגוסט 2009
* קטע קול בן שני, ‏"אנשים בלילה" עם רם נהרי, באתר iCast‏, 29 בינואר 2014
* אתר למנויים בלבד נירית אנדרמן, מה משך את רם נהרי לעשות סרט על מי שהחברה מגדירה "לא שפויים", באתר הארץ, 20 ביוני 2019

הערות שוליים
------------

1. ↑  נירית אנדרמן, הסרט "אל תשכחי אותי" זכה בשלושה פרסים בפסטיבל טורינו, באתר הארץ, 3 בדצמבר 2017

|  |  |  |
| --- | --- | --- |
| **הקודם**:**2005 - אין, קטגוריה חדשה** | **פרס האקדמיה לטלוויזיה - הבמאי הטוב ביותר בסדרה קומית-דרמטית 2006 - רם נהרי ("אמא'לה")** | **הבא**:**2007 - שחר ברלוביץ' ("מסודרים")** |
**רונה ליפז-מיכאל** (בעבר **תמר מיכאל**; נולדה ב-7 באוקטובר 1965) היא שחקנית ישראלית.

ביוגרפיה
--------

**רונה ליפז-מיכאל** נולדה כ**תמר פלמינגר** בצפת ולאחר מכן עברה עם משפחתה להתגורר בכפר סבא. היא למדה בבית ספר יסודי בבאפלו שבארצות הברית כשאביה היה שם בהתמחות וחזרה המשפחה ארצה כשהגיעה לכיתה ו' והתגוררה ביישוב חופית. היא למדה משחק בסטודיו של יורם לוינשטיין.

קריירת משחק
-----------

### בטלוויזיה ובקולנוע

במהלך השנים השתתפה במספר סדרות טלוויזיה ישראליות. במהלך השנים 2000 עד 2004 גילמה את דמותה של נילי בסדרת הדרמה "הבורגנים", ששודרה בערוץ 2. בשנת 2008 שיחקה בסרטו של ערן ריקליס "עץ לימון", העוסק בסכסוך הישראלי פלסטיני. בין השנים 2009–2010 לוהקה לשחק בשתי העונות של הסדרה "חצויה".

בשנת 2011 השתתפה בסדרת הדרמה "אורים ותומים", ששודרה ב-Yes. משנת 2011 עד שנת 2013 שיחקה בשלוש עונות של הסדרה הקומית "עבודה ערבית", בתפקיד "תמנע". במהלך השנים 2013–2014 השתתפה בשתי עונות של קומדיית המצבים לילדים "הקלמרים", לצדם של אודי ואביעד, בה היא גילמה את דמותה של "המורה שגית".

מדצמבר 2013 עד יולי 2014 שיחקה בטלנובלה הישראלית "אניגמה", בערוץ ויוה. בשנת 2014 שיחקה בסרט "ערבים רוקדים", ובהמשך לוהקה לגלם את אמו של ברק (דוד לביא) בסדרת הנעורים של הערוץ הראשון "עמוק במים" וכן שיחקה באותו ערוץ בסדרת הדרמה "משפחה טובה", פרי עטו של איתן פוקס.

בשנת 2016 שיחקה במיני-סדרה "גירושים מאוחרים", על פי ספרו של א.ב. יהושע בערוץ הראשון.

בשנת 2017 שיחקה בסרטו של רם נהרי "אל תשכחי אותי".

בשנת 2018 שיחקה בסדרה המנצח ששודרה ב-Yes.

בשנת 2020 שיחקה בסדרה לאבד את אליס בתפקיד פנינה. באותה השנה שיחקה בסדרה מנאייכ בתפקיד עתליה בן משה.

בשנת 2021 שיחקה בסדרה המפקדת בתפקיד אמא של ערבה.

בשנת 2022 שיחקה בסדרה "ילדים ביער" בתפקיד אמא של עמי.

בשנת 2023 שיחקה בסדרה "גוף שלישי" בתפקיד עורכת הדין פנינה חומסקי.

### בתיאטרון

ליפז-מיכאל שיחקה במספר מחזות, בהם: "תמונות מחיי נישואין", "במלחמה כמו במלחמה", ו"החיים בשלוש גרסאות", בתיאטרון הבימה. לאחר מכן הצטרפה לתיאטרון באר שבע ושיחקה במחזות, "ילד משלי", "בין חברים" ו"דלתות נפתחות".

חיים פרטיים
-----------

הייתה נשואה לבמאי גא"י מיכאל, מנישואיה אלה נולדו לה בן ובת.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **רונה ליפז-מיכאל** |

* רונה ליפז-מיכאל, במיזם "אישים" לתיעוד היצירה הישראלית
* רונה ליפז-מיכאל, במסד הנתונים הקולנועיים IMDb (באנגלית)
* רונה ליפז-מיכאל, באתר "אידיבי", מאגר הידע העברי לקולנוע ישראלי ועולמי
* רונה ליפז-מיכאל, באתר ספר הקולנוע הישראלי
* רונה ליפז-מיכאל, באתר AllMovie (באנגלית)
* רונה ליפז-מיכאל, במסד הנתונים הקולנועיים KinoPoisk (ברוסית)
* רינת גור-נחום, מיכאל שלי באתר ynet, ‏ 17 ביולי 2002.
* יעקב בר-און, ‏שחקנית נשמה: רונה ליפז־מיכאל נכנסת לנעליה של חולת נפש תימהונית, באתר מעריב אונליין, 3 בינואר 2016

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 9026522
* BNE: XX4834562
* BnF: cb15950470q (data)
* GND: 1061461947
* ISNI: 0000 0001 1944 8161
* LCCN: no2010031212
* NLK: KAC2020Q1832
* SUDOC: 130907421
* VIAF: 78812217
* WorldCat: lccn-no2010031212

 |
**החלטה 1435 של מועצת הביטחון של האו"ם** היא החלטה של האו"ם שהתקבלה ב-24 בספטמבר 2002, אשר עסקה בכיבוש רמאללה והסגר על המוקטעה במהלך מבצע חומת מגן.

החלטה
-----

ההחלטה התקבלה במועצת הביטחון לאחר שנזכרה בהחלטות 242 (1967), 338 (1973), 1397 (2002), 1402 (2002) ו-1403 (2002), דרשה המועצה הפסקת הצעדים הישראליים ברמאללה, כולל הרס תשתיות פלסטיניות.

מועצת הביטחון חזרה על דאגתה מאירועים שהתרחשו באזור מאז ספטמבר 2000 ומהידרדרותם, בעיקר מפיגועים נגד אזרחים בישראל ובבית ספר פלסטיני בחברון. היא דרשה את סיום הכיבוש של מפקדתו של נשיא הרשות הפלסטינית יאסר ערפאת. יתרה מזאת, הייתה דאגה מהכיבוש מחדש של ערים פלסטיניות והגבלות על חופש התנועה של אנשים וסחורות והצורך של כולם לכבד את אמנת ז'נבה הרביעית משנת 1949.

ההחלטה חזרה על הצורך בהפסקה מוחלטת של כל מעשי האלימות, ודרשה מישראל להפסיק את הצעדים ברמאללה ובסביבתה ולהסיג את כוחות הכיבוש מערים פלסטיניות למוצביהם לפני ספטמבר 2000. הרשות הפלסטינית נקראה להבטיח כי האחראים לפעולות הטרור יובאו לדין. ההחלטה גם הביעה תמיכה במאמצים דיפלומטיים נוספים של הקוורטט לענייני המזרח התיכון ואחרים באזור והכירה ביוזמה שאומצה בפסגת הליגה הערבית בביירות, שקבעה כי ניתן להשיג שלום בין ישראל לפלסטינים באמצעות נטישת הזכות לשיבה של פליטים פלסטינים בתמורה להקמת מדינה פלסטינית בגבולות 1967 וחלוקת ירושלים.

הצבעה
-----

ההחלטה התקבלה בתמיכת 14 קולות, ובהימנעותו של נציג ארצות הברית. הנציגים האמריקנים ג'ון נגרופונטה וג'יימס קנינגהם הצהירו כי המדינה לא תתמוך ב"החלטה חד-צדדית" שלא גינתה במפורש את הטרוריסטים או את אלה שהעניקו להם מקלט.

הערות שוליים
------------

1. ↑  "Security Council demands immediate halt to Israeli measures in Ramallah, 'expeditious' Israeli withdrawal to pre-September 2000 positions". United Nations. 24 בספטמבר 2002. `{{cite news}}`:  (עזרה)
2. ↑  "Security Council demands end to Israeli measures in and around Ramallah". United Nations News Centre. 24 בספטמבר 2002. `{{cite news}}`:  (עזרה)
3. ↑  Lowe, Vaughan; Roberts, Adam; Welsh, Jennifer (2008). *The United Nations Security Council and war: the evolution of thought and practice since 1945*. Oxford: Oxford University Press. p. 320. ISBN 978-0-19-953343-5.
4. ↑  Preston, Julia; Bennet, James (24 בספטמבר 2002). "U.N. Security Council Calls for End to Siege of Arafat". *The New York Times*. `{{cite news}}`:  (עזרה)
**שולה רווח** (שמה המקורי:**שולמית ירון**; נולדה ב-28 באפריל 1944) היא שחקנית, מחזאית, במאית, מורה למשחק ומרצה ישראלית.

קורות חייה
----------

נולדה בשם **שולמית ירון** בחיפה, לפני קום המדינה. היא בוגרת בית הספר הגבוה לאמנויות הבמה "בית צבי" ובוגרת סדנת פסיכודרמה ב"לסלי קולג'". כמו כן, היא בעלת תואר ראשון בפסיכולוגיה ופילוסופיה מאוניברסיטת תל אביב.

במהלך השנים שיחקה במספר סרטי קולנוע ישראלים. בשנת 1977 שיחקה בסרט "הגונב מגנב פטור". בשנת 1979 גילמה את דמותה של "גילה זינגר" בסרט הקולנוע "שלאגר" לצדם של חברי הגשש החיוור ועפרה חזה. באותה שנה לוהקה לשחק בסרט הקולנוע "טעות במספר", את דמותה של שולה.

בשנת 1982 שיחקה בסרטו של יקי יושע "כביש ללא מוצא". בשנת 1985 שיחקה בסרט "הרימו עוגן", סרט חמישי בסדרת סרטי אסקימו לימון. בשנת 1986 לוהקה לשחק בסרטים "אלכס חולה אהבה" ובסרט "הטוב, הרע והלא נורא". בשנת 1987 שיחקה בסרט הקולנוע "היפהפייה הנרדמת". בשנת 1988 גילמה את דמותה של "אנה" בסרט הקולנוע "בלוז לקיץ", סרט שמיני בסדרת הסרטים של "אסקימו לימון".

בשנת 1989 הופיעה בסרט הטלוויזיה "הצטמצמות", שהוקרן בערוץ הראשון. בשנת 1990 שיחקה בסרט הקולנוע "נשיקה במצ"ח", שהופק על ידי יהודה ברקן ובוים על ידי שמוליק פירסטנברג. בשנת 1992 שיחקה בסרט הקולנוע "סיפורי תל אביב".

היא שיחקה במספר מחזות, בהם: "משפט פיתגורס", "אסתר המלכה", "גן הדובדבנים", "האדרת", "פרח הקקטוס", "הדבורה מאיה", "דודי שמחה", "מר שמח", "מיסטריה אמריקאית", "הקטקטים", "עלילות שמישמיל", "כוכבים עם שחר" ו"אלוף הבונים".

חיים פרטיים
-----------

רווח הייתה נשואה לשחקן זאב רווח, ולהם שתי בנות שחזרו בתשובה.

קישורים חיצוניים
----------------

ויקישיתוף מדיה וקבצים בנושא **שולה רווח** בוויקישיתוף

* שולה רווח, במיזם "אישים" לתיעוד היצירה הישראלית
* שולה רווח, במסד הנתונים הקולנועיים IMDb (באנגלית)
* שולה רווח, באתר "אידיבי", מאגר הידע העברי לקולנוע ישראלי ועולמי
* שולה רווח, באתר ספר הקולנוע הישראלי
* אתר הבית של שולה רווח
* שולמית-שולה ירון (רווח), במערכת חיפוש אנשי במה
**החלטה 1544 של מועצת הביטחון של האו"ם** היא החלטה של מועצת הביטחון של האו"ם, שהתקבלה ב-19 במאי 2004, לאחר שנזכרה בהחלטות 242 (1967), 338 (1973), 446 (1979), 1322 (2000), 1397 (2002), 1402 (2003) 1403 (2004), 1405 (2002), 1435 (2002) ו--1515 (2003), קראה המועצה לישראל להימנע מהריסת בתי פלסטינים.

ההחלטה עסקה בעיקרה בהריסת בתים על ידי ישראל בציר פילדלפי במהלך מבצע קשת בענן.

ההחלטה
------

### תצפיות

מועצת הביטחון חזרה על כך שישראל, כמעצמה הכובשת, תעמוד בהתחייבויותיה המשפטיות על פי אמנת ז'נבה הרביעית, תוך שהיא נדרשת לטפל בצרכיה הביטחוניים על פי המשפט הבינלאומי. היא הביעה את דאגתה מהידרדרות המצב בשטחים הכבושים בישראל מאז 1967 וגינתה הרג פלסטיני באזור רפיח.

בתחילת ההחלטה הובעה גם דאגה מהריסת בתים פלסטינים במחנה רפיח. המועצה הזכירה את התחייבויותיהן של ממשלת ישראל והרשות הפלסטינית במסגרת מפת הדרכים לשלום. כל פעולות הטרור, האלימות וההרס גונו.

### ההחלטה

המועצה קראה לישראל לכבד את התחייבויותיה על פי המשפט ההומניטרי הבינלאומי ולהפסיק את הריסת הבתים בניגוד לחוק זה. הובע חשש כי מצבם ההומניטרי של הפלסטינים שבתיהם נהרסו באזור רפיח וסיוע חירום נדרש. שני הצדדים נקראו לשים קץ לאלימות, לכבד חובות משפטיות וליישם באופן מיידי את חובותיהם על פי מפת הדרכים.

ההצבעה
------

ההחלטה התקבלה בתמיכת 14 מדינות, כשארצות הברית נמנעה מההצבעה על ההחלטה, ואמרה שהיא דחקה בישראל לנהוג באיפוק וכי סוגיית החמושים הפלסטינים המבריחים נשק דרך עזה לא טופלה.

הערות שוליים
------------

1. ↑  "Security Council calls on Israel to stop demolition of Palestinian homes". United Nations. 19 במאי 2004. `{{cite news}}`:  (עזרה)
2. ↑  Kohen, Marcelo G.; Caflisch, Lucius (2007). *Promoting justice, human rights and conflict resolution through international law*. Martinus Nijhoff Publishers. p. 1109. ISBN 978-90-04-15383-7.
3. 1 2  Bassiouni, M. Cherif; Ben-Ami, Shlomo (2009). *A guide to documents on the Arab-Palestinian/Israeli conflict: 1897–2008*. BRILL. p. 245. ISBN 978-90-04-17534-1.
4. ↑  "UN council attacks Israel over demolitions". *ABC News (Australia)*. Reuters. 20 במאי 2004. `{{cite news}}`:  (עזרה)(הקישור אינו פעיל, July 2012)
**ריצ'רד וידמרק** (באנגלית: **Richard Widmark**‏ ; 26 בדצמבר 1914 - 24 במרץ 2008) היה שחקן קולנוע וטלוויזיה אמריקאי.

קורות חיים
----------

נולד בעיירה סנרייז במינסוטה. כבר בעת לימודי המשפטים בקולג' החל להופיע על הבמה והחליט על שינוי יעודו בחיים. הוא עבר לניו יורק והחל להופיע בתסכיתים ברדיו ובתפקידים קטנים בברודוויי.

הופעתו הראשונה בקולנוע הייתה בשנת 1947 בסרט "נשיקת מוות" ("Kiss of Death") שם שיחק בתור גנגסטר חסר רחמים. על משחקו זה קיבל את פרס גלובוס הזהב לשחקן החדש המבטיח (קטגוריה שבוטלה ב-1983) וכן היה מועמד לפרס אוסקר לשחקן המשנה הטוב ביותר.

וידמרק שיחק בעשרות סרטים בסוגות קולנוע שונות: סרטים אפלים, מערבונים, סרטי מתח, סרטי אימה וסרטי פשע, לרוב בתפקידי משנה.

ב-1950 כיכב בסרט "ללא מוצא" ("No Way Out") כגנגסטר גזען הנזקק לשירותיו של רופא שחור (סידני פואטייה) ובסרט האפל "לילה והעיר" ("Night and the City") בבימויו של ז'ול דאסן.

ב-1952 שיחק בסרט "אל תטרח לדפוק" ("Don't Bother to Knock") לצידה של מרילין מונרו. ב-1954 שיחק במערבון "כידון שבור" ("Broken Lance") בבימוי של אדוארד דמיטריק.

ב-1955 כיכב בתפקיד ראשי בסרט "קורי העכביש" ("Cobweb") לצידה של לורן באקול בבימויו של וינסנט מינלי.

ב- 1958 שיחק בסרט מנהרת האהבה לצידה של דוריס דיי.

בין המערבונים בהם שיחק "האלאמו" (1960) לצידו של ג'ון ויין -"עיר היצרים" לצידו של הנרי פונדה.

ב-1961 שיחק בתור התובע האמריקאי בסרטו של סטנלי קריימר, "יום הדין בנירנברג".

ב-1968 שיחק בסרט המתח "מדיגאן" לצידו של הנרי פונדה ובבימויו של דון סיגל. הסרט הפך אחר כך לסדרת טלוויזיה באותו השם בה שיחק.

ב-1969 שיחק במערבון "מותו של אקדוחן" ("Death of a Gunfighter") לצידה של לנה הורן והסתכסך עם הבמאי רוברט טוטן. דון סיגל נקרא להחליף את הבמאי וגם איתו הסתכסך וידמרק. סיגל לא הסכים ששמו יופיע על הקרדיט לסרט כבמאי. הפשרה הייתה שיופיע בשם אלן סמית'י ושם זה הופיע גם בסרטים נוספים שבהם הסתכסך הבמאי וסירב ששמו יופיע.

ב-1974 שיחק בסרט "רצח באוריינט אקספרס" לפי ספרה של אגתה כריסטי בתור סמואל ראצ'ט, הנרצח. בשנת 1977 שיחק בסרט האסונות "רכבת הרים" לצד ג'ורג' סיגל. 

על תרומתו לתעשיית הקולנוע זכה וידמרק בכוכב בשדרת הכוכבים של הוליווד.

קישורים חיצוניים
----------------

ויקישיתוף מדיה וקבצים בנושא **ריצ'רד וידמרק** בוויקישיתוף

* ריצ'רד וידמרק, במסד הנתונים הקולנועיים IMDb (באנגלית)
* ריצ'רד וידמרק, באתר "אידיבי", מאגר הידע העברי לקולנוע ישראלי ועולמי
* ריצ'רד וידמרק, באתר AllMovie (באנגלית)
* ריצ'רד וידמרק, באתר Rotten Tomatoes (באנגלית)
* ריצ'רד וידמרק, במסד הנתונים הקולנועיים KinoPoisk (ברוסית)
* ריצ'רד וידמרק, באתר Discogs (באנגלית)
* ריצ'רד וידמרק:סמל של אי נחת, באתר עכבר העיר
* ריצ'רד וידמרק, באתר TCM
* ריצ'רד וידמרק, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452974805171
* BNE: XX4579619
* BnF: cb122415785 (data)
* CANTIC: a11312257
* GND: 118917137
* ISNI: 0000 0001 2132 0036
* LCCN: n85040587
* NKC: xx0076805
* NLA: 43233488
* NLP: a0000001802143
* NTA: 073362557
* SELIBR: 294325
* SNAC: w6t72m8g
* SUDOC: 031142303
* Trove: 1458938
* VIAF: 49280025
* WorldCat: lccn-n85040587

 |
**ריצ'רד טוד** (באנגלית: **Richard Andrew Palethorpe Todd** ‏, 11 ביוני 1919 - 3 בדצמבר 2009) היה שחקן תיאטרון וקולנוע בריטי.

קורות חיים
----------

טוד נולד בדבלין ובגיל צעיר עבר עם משפחתו לדבון והחל ללמוד באקדמיה הצבאית המלכותית בסנדהרסט לקראת קריירה צבאית, אך עזב אותה והחל ללמוד משחק. הוא החל להופיע במספר הצגות ובתפקידים קטנים במספר סרטי קולנוע.

### מלחמת העולם השנייה

ב-1941 התגייס לצבא הבריטי, קיבל דרגת קצונה, ושירת כצנחן בדיוויזיה המוטסת השישית.

ב-6 ביוני 1944 הוא השתתף כקפטן בפלישה לנורמנדי (מבצע אוברלורד). הגדוד בו שירת צנח בלילה בנורמנדי ונע לעבר גשר פגסוס. שם חבר לכוח בריטי בפיקוד מייג'ור ג'ון הווארד, וביחד הם הדפו מספר התקפות של הצבא הגרמני. בסרט היום הארוך ביותר הוא שיחק את תפקידו של מייגור ג'ון הווארד. 

הוא השתחרר מהצבא ב-1946. ב-1993 הוענק לו עיטור מסדר האימפריה הבריטית (OBE).

### קריירת משחק

ב-1949 הופיע בסרט המלחמה "הלב הנמהר", לצידם של רונלד ריגן ופטרישה ניל והיה מועמד לפרס אוסקר לשחקן הטוב ביותר. הקריירה שלו פרחה ועד סוף שנות ה-60 הוא היה אחד השחקנים המצליחים בבריטניה.

ב-1950 הופיע בסרטו של אלפרד היצ'קוק "פחד במה", לצידן של מרלן דיטריך וג'יין ויימן.

הוא הוזמן להוליווד ושיחק בסרט "הברק מכה פעמיים". ב-1952 שיחק בסרט "רובין הוד ואנשיו" של אולפני דיסני. ב-1953 שיחק בסרט רוב רוי הפרחח בתפקיד רוב רוי. ב-1955 שיחק בסרט "אדם בשם פיטר" בבימויו של הנרי קוסטר.

סרטו המוצלח ביותר הוא פורצי הסכרים משנת 1955, בו שיחק את התפקיד הראשי של מפקד מבצע נזיפה להפצצת סכרי הרוהר, גאי גיבסון.

ב-1955 השתתף בסרט המלחמה "השישה ביוני" לצידם של רוברט טיילור ודנה ווינטר, לפי ספרו של ליונל שפירו(אנ'). בשנת 1958 שיחק בסרט "כוונה להרוג".

ב-1961 השתתף בתפקיד ראשי בסרט המלחמה "הארוך השמן והגוץ" לצידם של ריצ'רד האריס ולורנס הארווי.

ב-1962 השתתף בסרט היום הארוך ביותר בו שיחק את תפקידו של מייגור ג'ון הווארד בקרב בו השתתף עצמו במלחמת העולם השנייה בפלישה לנורמנדיה. וב-1965 בסרט "מבצע חץ מקשת".

לקראת סוף שנות ה-60 דעכה הקריירה שלו, והוא הופיע בעיקר בסדרות טלוויזיה ובתיאטרון.

טוד היה נשוי ארבע פעמים והיו לו חמישה ילדים. שניים מהם התאבדו והוא נקבר ביניהם.

קישורים חיצוניים
----------------

ויקישיתוף מדיה וקבצים בנושא **ריצ'רד טוד** בוויקישיתוף

* ריצ'רד טוד, במסד הנתונים הקולנועיים IMDb (באנגלית)
* ריצ'רד טוד, באתר AllMovie (באנגלית)
* ריצ'רד טוד, באתר Rotten Tomatoes (באנגלית)
* ריצ'רד טוד, במסד הנתונים הקולנועיים KinoPoisk (ברוסית)
* ריצ'רד טוד, באתר MusicBrainz (באנגלית)
* ריצ'רד טוד, באתר Discogs (באנגלית)
* ריצ'רד טוד, באתר ww2graves
* ריצ'רד טוד, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423851705171
* BNE: XX1549805
* BnF: cb147023158 (data)
* GND: 13791931X
* ISNI: 0000 0001 1038 3250
* LCCN: n84002548
* MusicBrainz: 576b2a66-90ef-4177-bbda-3488ef605409
* NKC: xx0182042
* NLA: 35155526
* NTA: 072571187
* SNAC: w6k97czz
* SUDOC: 14458381X
* Trove: 844896
* VIAF: 11236362
* WorldCat: lccn-n84002548

 |
פסל של שרה מונטייל בקמפו דה קריפטנה
**שרה (סַַריטה) מונטייל** (בספרדית: **Sara Montiel**‏; 10 במרץ 1928 – 8 באפריל 2013) הייתה שחקנית וזמרת ספרדייה, דמות נערצת בספרד. הופיעה בסרטים בספרד, מקסיקו וארצות הברית.

ביוגרפיה
--------

נולדה בכפר קמפו דה קריפטנה (Campo de Criptana) במחוז קסטיליה-לה מנצ'ה בספרד בשם מריה אנטוניה אבאד פרננדס. היא החלה להופיע בסרטים בגיל 16. סרטה הראשון היה "Te Quiero Para Mí" (אני רוצה אותך לעצמי) ואז שינתה את שמה הפרטי לשרה כשם סבתה ואת שם משפחתה למונטייל על שם העיירה מונטייל במחוז לה מנצ'ה.

היא הופיעה ב-14 סרטים בספרד ואחר כך עברה עם אמה למקסיקו שם המשיכה להופיע בהצלחה בסרטים ומשכה את תשומת ליבם של במאי הוליווד.

ב-1954 הופיעה בסרט ורה קרוז בבימויו של רוברט אלדריץ', לצדם של גרי קופר וברט לנקסטר.

ב-1956 הופיעה בסרט "סרנדה" בבימויו של אנתוני מאן, לצדם של מריו לנצה, ג'ואן פונטיין ווינסנט פרייס. כעבור שנה נישאה לאנתוני מאן.

ב-1957 הופיעה בסרט "מרוץ חץ המוות" ("Run of the Arrow") לצדו של רוד סטייגר.

ב-1957 חזרה לספרד והמשיכה להופיע בסרטים ובהקלטות שירים. היא הפכה לשחקנית וזמרת נערצת בספרד.

ב-1958 הופיעה בתפקיד ראשי בסרט "מוכרת הפרחים" ("La Violetera") ובו שרה את השיר המזוהה ביותר אתה, על מוכרת הסיגליות. היא קבלה עבור תפקידה בסרט מיליון דולר שזה היה סכום עתק בתקופתו של פרנקו.

ב-1974 הודיעה על פרישתה מהופעות בסרטים אבל המשיכה בהופעות חיות, הקלטות והופעות בטלוויזיה.

היא נחשבת "לאחת השחקניות החשובות בתולדות ספרד", ותוארה בעיתונות ספרד כ"מיתוס הקולנוע הספרדי". מונטייל נחשבה בזמנו כ"אישה היפה ביותר בספרד של המאה ה-20". היא הופיעה בכמעט 50 סרטים והקליטה כ-500 שירים.

ב-2003 קיבלה את מדליית זהב עבור עבודתה (Medalla de Oro al Mérito en el Trabajo) מטעם ממשלת ספרד.

היא מתה מהתקף לב בביתה במדריד בגיל 85. אלפים ליוו את ארונה לבית הקברות במדריד.

הבמאי פדרו אלמודובר נתן לה מחווה בסרטו חינוך רע כשהשחקן גאל גרסיה ברנאל לבוש בקרוס-דרסינג מחקה אותה בקולה.

משפחה
-----

מונטייל הייתה נשואה ארבע פעמים:

* לבמאי אנתוני מאן בשנים 1957–1963.
* לעורך הדין José Vicente Ramírez Olalla בשנים 1964–1978.
* לעורך הדין והעיתונאי José Tous Barberán בשנים 1979 – 1992 (שנת מותו). הם אימצו שני ילדים – תאיס (יליד 1979) וחוסה זאוס (יליד 1982).
* ל-Antonio Hernández בשנים 2002–2005.

קישורים חיצוניים
----------------

ויקישיתוף מדיה וקבצים בנושא **שרה מונטייל** בוויקישיתוף

* שרה מונטייל, במסד הנתונים הקולנועיים IMDb (באנגלית)
* שרה מונטייל, באתר AllMovie (באנגלית)
* שרה מונטייל, במסד הנתונים הקולנועיים KinoPoisk (ברוסית)
* שרה מונטייל, באתר AllMusic (באנגלית)
* שרה מונטייל, באתר MusicBrainz (באנגלית)
* שרה מונטייל, באתר Yandex.Music (ברוסית)
* שרה מונטייל, באתר Discogs (באנגלית)
* שרה מונטייל שרה את "מוכרת הפרחים", באתר יוטיוב
* האתר של שרה מונטייל באנגלית וספרדית
* חיקוי לשרה מונטייל בסרט "חינוך רע" של פדרו אלמודובר, באתר יוטיוב
* פדרו אלמודובר במסיבת מחווה לשרה מונטייל, באתר יוטיוב
* שרה מונטייל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265548305171
* BIBSYS: 1615358754931
* BNE: XX980585
* BnF: cb13933885w (data)
* CANTIC: a11200352
* GND: 123177766
* ISNI: 0000 0003 6860 4540
* LCCN: no96061217
* MusicBrainz: 686c18e1-c145-483f-bd03-08286eaff543
* NLP: a0000002877268
* NSK: 000325694
* RERO: 02-A023025986
* SUDOC: 137053363
* VIAF: 57514322
* WorldCat: lccn-no96061217

 |
**אורן אנוליק** (נולד ב-29 באוקטובר 1970) הוא דיפלומט ישראלי המכהן כשגריר ישראל בקפריסין. שימש במגוון תפקידים בשירות החוץ הישראלי, בהם ראש החטיבה לתכנון מדיני; ראש חטיבת ההדרכה ופיתוח ההון האנושי, ומנהל המחלקה למניעת תפוצת נשק בלתי קונבנציונלי.

ביוגרפיה
--------

אנוליק נולד ברעננה שבישראל ולמד בבית הספר להנדסאים שברמת אביב. שירת בצה"ל (1989-1992) כקצין קשר בבית הספר הארצי לקשר, אלקטרוניקה ומחשבים (בה"ד 7). הוא בוגר תואר ראשון בחשבונאות ומדע המדינה מאוניברסיטת תל אביב (1995) ותואר שני במדע המדינה מאוניברסיטת חיפה (2015) אותו סיים במסגרת לימודיו במכללה לביטחון לאומי.

ב-1995 התקבל לקורס הצוערים במשרד החוץ.

ב-1997 מונה לסגן השגריר באסמרה, אריתריאה וב-1999 מונה לסגן שגריר בפראג, צ'כיה.

עם שובו ארצה, מונה ב-2002 ליועץ מדיני למשנה למנכ"ל משרד החוץ, וב-2003 מונה ליועץ מדיני למנכ"ל המשרד. במסגרת תפקידו זה, היה מעורב במגעים החשאיים עם איחוד האמירויות הערביות ובחריין ושימש איש הקשר המרכזי במטה בירושלים עבור צוות המשרד הישראלי החשאי שהוקם בדובאי.

ב-2006 יצא לשרת בשגרירות ישראל בוושינגטון כיועץ מדיני. בתפקידו זה היה אחראי על נושאים הקשורים למדיניות החוץ של ארצות הברית, ולסיוע ותמיכה בשיתוף הפעולה בין ישראל וארצות הברית בנושאי או"ם וארגונים בינלאומיים.

בשנים 2010–2014 ניהל את המחלקה למניעת תפוצת נשק לא-קונבנציונלי באגף לעניינים אסטרטגיים במשרד החוץ. הוא עסק בעיקר בהיבטים מדיניים של סיכול תוכנית הגרעין האיראנית. בגין עבודה זו, זכה אנוליק יחד עם הצוות בו לקח חלק בפרס מנכ"ל משרד החוץ ב-2012.

כשסיים את לימודיו במכללה לביטחון לאומי (2014-2015) שימש במשך שנה כפרויקטור מיוחד באגף לעניינים אסטרטגיים.

ב-2016 מונה לראש חטיבת ההדרכה ופיתוח ההון האנושי במשרד החוץ. ב-2019 מונה לראש החטיבה לתכנון מדיני.

ב-20 ביוני 2021 אישרה הממשלה את מינוי אנוליק לשגריר ישראל בקפריסין. הוא הגיש את כתב האמנתו לנשיא קפריסין, ניקוס אנסטסיאדיס, ב-27 באוגוסט 2021.

חיים אישיים
-----------

לאנוליק שלושה ילדים. סבה של רעייתו לשעבר, ירחמיאל ירון שימש כנציג הדיפלומטי הראשון של ישראל בקפריסין (קונסול כללי, 1950-1952).

לקריאה נוספת
------------

* רון פרושאור, **באופן לא דיפלומטי**, ידיעות ספרים, מאי 2021, עמ' 17, 23

קישורים חיצוניים
----------------

* אורן אנוליק, ברשת החברתית אקס (טוויטר)
* אורן אנוליק, ברשת החברתית LinkedIn
* הרצאה בנושא Knowing the Other in the Framework of Diplomacy, במסגרת אירוע TEDxJaffa, שנערך ב-7 בנובמבר 2011
* פרס מנכ"ל משרד החוץ הוענק ל"צוות איראן"
* הגשת כתב האמנה לנשיא קפריסין - Cyprus Mail

הערות שוליים
------------

1. ↑  מתוך ספרו של השגריר רון פרושאור
2. ↑  מינויים בשירות החוץ, באתר משרד ראש הממשלה, ‏6 ביוני 2020